Държавен вестник, бр. 20, 2017 г., стр. 41

БРОЙ  20	
Д Ъ Р Ж А В Е Н  В Е С Т Н И К 	
СТР.  41  
чийто обединен търговски флот съставлява 
не по-малко от 50 % от брутния тонаж на 
световния търговски флот, не са изразили 
своите възражения срещу поправките;
3. Приканва Договарящите се правителства 
да имат предвид, че в съответствие с член 
VIII (б) (vii) (2) на Конвенцията измененията 
влизат в сила на 1 януари 2015 г. с тяхното 
приемане в съответствие с параграф 2 по-горе;
4. Изисква Генералният секретар в съот-
ветствие с член VIII (б) (v) на Конвенцията 
да изпрати заверени копия на настоящата ре-
золюция и текста на измененията, съдържащ 
се в Приложението, на всички Договарящи 
се правителства по Конвенцията;
5. Изисква още Генералният секретар да 
предаде копия на тази резолюция и нейното 
Приложение на Членовете на Организацията, 
които не са Договарящи се правителства по 
Конвенцията.
ПРИЛОЖЕНИЕ
ГЛАВА III
С П А С И Т Е Л Н И  С Р Е Д С Т В А 
И  У С Т Р О Й С Т В А
ЧАСТ Б
ИЗИСКВАНИЯ КЪМ КОРАБИ И СПАСИ-
ТЕЛНИТЕ СРЕДСТВА
Правило 19 – Аварийно обучение и тренировки
1 Съществуващият текст на параграфи 2.2 и 
2.3 се заменя със следния текст:
„2.2 На кораб, извършващ плаване, на който 
се предвижда пътниците да бъдат на борда повече 
от 24 часа, събирането на наскоро качилите се 
пътници се извършва преди или непосредствено 
след като корабът отплава. Пътниците трябва 
да бъдат инструктирани относно използването 
на спасителните жилетки и действията, които 
да предприемат в случай на авария.
2.3 Когато се качват нови пътници, трябва да 
се направи брифинг за безопасност на пътниците 
непосредствено преди заминаването или веднага 
след заминаването. Брифингът включва инструк-
циите, изисквани от нормативните правила 8.2 
и 8.4, и се извършва с помощта на съобщение на 
един или повече езици, които има вероятност 
да бъдат разбрани от пътниците. Съобщението 
се прави на кораба посредством публичната 
система за оповестяване или от други подобни 
средства, посредством които е вероятно да се чуе 
поне от пътниците, които още не са го чули по 
време на пътуването. Брифингът може да бъде 
включен в учебния сбор, който се изисква от 
параграф 2.2. Информационни карти или плакати 
или видеопрограми, показани на видеодисплеи 
на кораба, могат да се използват за допълване 
на брифинга, но не могат да бъдат използвани, 
за да се замени съобщението.“
2 След съществуваща точка 3.2 се добавя нов 
параграф 3.3, както следва:
„3.3 Членовете на екипажа, които влизат в 
затворени пространства или имат спасителни 
отговорности, трябва да участват в тренировки 
за влизане в затворено пространство и спасяване, 
които се извършват на борда на кораба най-малко 
веднъж на всеки два месеца.“
3 Съществуващите раздели 3.3 и 3.4 се прено-
мерират като 3.4 и 3.5, съответно. В предишния 
параграф 3.4.2 позоваването на „параграф 3.3.1.5“ 
се заменя с позоваване на „параграф 3.4.1.5“ и в 
преномерирания параграф 3.4.3 позоваването на 
„параграфи 3.3.4 и 3.3.5“ се заменя с позоваване 
на „параграфи 3.4.4 и 3.4.5“.
4 След преномерирания раздел 3.5 се добавя 
следният нов раздел:
„3.6 Тренировки за влизане в затворени прос-
транства и за спасяване
3.6.1 Тренировките за влизане в затворени 
пространства и за спасяване трябва да се пла-
нират и провеждат по безопасен начин, като 
се вземат предвид, когато е уместно, насоките, 
предоставени в препоръките, разработени от 
Организацията*.
3.6.2 Всяка тренировка за влизане в затворени 
пространства и за спасяване трябва да включва:
1. проверка и използване на лични предпазни 
средства, необходими за влизане;
2. проверка и използване на комуникационно 
оборудване и процедури;
3. проверка и използване на инструменти за 
измерване на налягането в затворени помещения;
4. проверка и използване на спасителни сред-
ства и процедури; и
5. инструкции за оказване на първа помощ и 
техники за реанимация.“
5 В параграф 4.2, в края на алинея 0.3 дума-
та „и“ се заличава; в края на точка 0.4 точката 
„.“ се заменя с думата „и“; и след алинея 0.4 се 
добавя следната нова алинея:
„.5 Рисковете, свързани със затворени помеще-
ния и бордови процедури за безопасно влизане в 
такива помещения, които трябва да вземат пред-
вид, когато е уместно, ръководството, осигурено 
в препоръки, разработени от Организацията*.
6 В параграф 5 след думите „противопожарни 
тренировки,“ се добавят думите „тренировки за 
влизане в затворени пространство и спасяване,“.
ГЛАВА V
Б Е З О П А С Н О С Т  Н А  К О Р А Б О ­
П Л А В А Н Е Т О
Правило 19 – Транспортни изисквания за кораб-
ните навигационни системи и оборудване
7 В алинея 1.2.1 думите „1.2.2 и 1.2.3“ се за-
менят с думите „1.2.2, 1.2.3 и 1.2.4“.
8 В алинея 1.2.2 думата „и“ в края на али-
неята се заличава и в точка 1.2.3 точката „.“ се 
заменя с думата „и“.
9 След съществуващата алинея 1.2.3 се добавя 
следната нова алинея:
„.4 бъдат оборудвани със системата, изисквана 
в параграф 2.2.3, както следва:
* Вж. Преразгледаните препоръки за влизане в 
затворени пространства на борда на кораби, при-
ети от Организацията чрез Резолюция A.1050(27).